**Stretnutie so Združením podnikateľov Slovenska**

**Termín:**           26.3.2024.

**Miesto:**           SKDP, Trnavská cesta 74A, Bratislava

**Prítomní:** Ján Solík, prezident Združenia podnikateľov Slovenska, prevádzkovateľ stránky [podnikajte.sk](https://www.podnikajte.sk/)

SKDP: Miriam Galandová, prezidentka

Branislav Kováč, viceprezident

Adriana Horváthová, tajomník

**Témy diskusie:**

1. Regulácia povolania účtovník

**Diskusia:**

Pán Solík nám predstavil Združenie podnikateľov Slovenska, v rámci ktorého združujú zamestnávateľov s cca 100.000 zamestnancami. Venujú sa hlavne

* legislatívnej činnosti (aktuálne aj téme rodinných firiem), [monitoringu európskej legislatívy](https://www.zps.sk/novinky/tema/europska-unia),
* vzdelávaniu a školstvu (hlavne problému nesprávne určenej potreby odborného vzdelávania – nie s ohľadom na požiadavky trhu) a
* podnikateľom v podnikateľskej verejnosti.

ZPS nepodporuje selektívne poskytované výhody.

My sme im predstavili činnosť SKDP, Národnej účtovnej rady a aktuálnu problematiku riešenia postavenia účtovníckeho povolania.

Pán Solík nebol na diskusiu o téme regulácie účtovnej profesie úplne pripravený, avšak na prvé počutie reagoval, že takáto úprava bude mať vplyv na ceny týchto služieb.

**Závery:**

Dohodli sme sa, že otázke regulácie povolania účtovník sa budeme venovať na ďalšom stretnutí, kde prejdeme konkrétne ZA a PROTI.